**MUUSIKA**

**1. KLASS**

**Õppesisu.**

Laulmine ja hääle arendamine

Muusikalistele fraasidele toetuv vaba ja loomulik hingamine laulmisel. Ilmekuse saavutamine. Laulude esitamine liikumise ja liigutusega. Õpetada lapsi laulma pingevaba tooniga. Juhtida tähelepanu õigele kehahoiule, hääle moodustamisele, diktsioonile. Kõlaline puhtus ja ilmekus. Tähelepanu osutada eesti rahvalaulude õppimisele.

Muusikalised teadmised ja oskused

Meetrum ja rütm. Rõhulised ja rõhuta helid. Kiire ja aeglane liikumine muusikas.

Kõrge ja madal heli. Erinevad registrid. Vaikne ja vali muusika. MI, SO, RA astmete tundmaõppimine ja omandamine. Rütmivormide TA, TI-TI, TA-A, TA-A-A, paus tundmaõppimine, kasutamine laulude rütmisaadetes.

Muusika kuulamine

Kuulata lastelaule ja instrumentaalseid karakterpalu. Avardada laste muusikalist silmaringi, kujundada kuulamiskultuuri. Õpetada mõistma heliteose karakterit, meeleolu. Õpetada jälgima muusikalisi väljendusvahendeid: tempo, tämber.

Mäng lastepillidel

Lastepillide tundmaõppimine ja rakendamine laulude saateks: kõlapulgad, tamburiin, triangel, kuljused, marakaad, kastanjetid. Pillide olemasolul saada algteadmised plokkflöödimängust.

**Õpitulemused.**

Taotletakse, et 1. klassi lõpetaja:

1. laulab vaba loomuliku hingamise, õige kehahoiu, selge diktsiooniga ning ilmekalt;
2. on omandanud ühislauluvara: Eesti hümn (F. Pacius), Lapsed tuppa, Tiiu talutütrekene, Mutionu pidu;
3. eristab kuuldeliselt laulu ja pillimuusikat;
4. laulab loomuliku häälega üksinda ja koos teistega klassis ning õpetaja soovitusel ühe- ja/või kahehäälses koolikooris; mõistab laulupeo tähendust.

**Lõimumine teiste õppeainetega**

Emakeel - lugemisoskuste treenimine, laulude päheõppimine, diktsioon.

Kunstiõpetus, käsitöö – noodigraafika harjutamine, lihtsate rütmipillide valmistamine.

Kehaline kasvatus – rütmitunne, kehaline tegevus läbi liikumise, koordinatsioon.